CHG พุ่งเฉียด 7% รับอานิสงส์โควิด โบรกฯ อัพเป้า 3.70 บ. เพิ่มประมาณการกำไรปี 64-65
CHG พุ่งเฉียด 7% รับอานิสงส์โควิด โบรกฯ อัพเป้า 3.70 บ. เพิ่มประมาณการกำไรปี 64-65 ล่าสุดอยู่ที่ 3.48 บาท บวก 0.22 บาท หรือ 6.75% มูลค่าซื้อขาย 595.46 ล้านบาท
CHG พุ่งเฉียด 7% รับอานิสงส์โควิด โบรกฯ อัพเป้า 3.70 บ. เพิ่มประมาณการกำไรปี 64-65 ล่าสุดอยู่ที่ 3.48 บาท บวก 0.22 บาท หรือ 6.75% มูลค่าซื้อขาย 595.46 ล้านบาท
20 พ.ค. 2564

ผู้สื่อข่าวรายงานว่า ราคาหุ้น บริษัท โรงพยาบาลจุฬารัตน์ จำกัด (มหาชน) หรือ CHG ล่าสุด ณ เวลา 15.04 น. อยู่ที่ 3.48 บาท บวก 0.22 บาท หรือ 6.75% สูงสุดที่ 3.58 บาท ต่ำสุดที่ 3.26 บาท ด้วยมูลค่าซื้อขาย 595.46 ล้านบาท

ทั้งนี้ บล.เมย์แบงก์ กิมเอ็ง (ประเทศไทย) ระบุในบทวิเคราะห์ (17 พ.ค.) คงคำแนะนำ “ซื้อ” หุ้น  CHG และเพิ่มราคาเป้าหมายขึ้น 12% เป็น 3.70 บาท เนื่องจาก CHG มีผลประกอบการไตรมาส 1/64 ที่แข็งแกร่ง โดยมีกำไรหลักเพิ่มขึ้น 35% เมื่อเทียบจากปีก่อน แตะ 252 ล้านบาท หนุนโดย 1) รายได้ที่เกี่ยวข้องกับโควิดเพิ่มขึ้น 50% เมื่อเทียบจากไตรมาสก่อน แตะ 100 ล้านบาท (50 ล้านบาทจากสถานที่กักตัวทางเลือกของรัฐ (ASQ) และการตรวจโควิด 50 ล้านบาท) และ 2) รายได้จากธุรกิจบริหารโรงพยาบาลใหม่ 52 ล้านบาท
ทั้งนี้ จากการระบาดของโควิดระลอกที่สามในประเทศไทยในไตรมาส 2/64 จึงเชื่อว่ารายได้ที่เกี่ยวข้องกับโควิดจะเพิ่มขึ้นเป็น 200 ล้านบาทในไตรมาส 2/64 จึงเพิ่มประมาณการกำไรหลักขึ้น 8.7% ในปี 64 (เป็น 1.094 พันล้านบาท) และ 8% ในปี 65 (เป็น 1.2 พันล้านบาท)